Elefthérios Venizélos

Eleftheríos Kyriákou Venizélos (, 23. elokuuta 1864 Mourniés, Kreeta – 18. maaliskuuta 1936 Pariisi, Ranska) oli kreikkalainen merkittävä poliitikko ja maan seitsenkertainen pääministeri.

 Ura politiikassa 
pienoiskuva|vasen|Venizélos tarkistamassa armeijan osastoa Makedoniassa ensimmäinen maailmansodan aikana vuonna 1917.
Venizélos oli nuorena kapinallinen ja taisteli osmaneita vastaan. Myöhemmin hänestä tuli tärkeä vaikuttaja kotisaarensa Kreetan kansalliskokouksessa, ja hän sai Kreetan hallitsijan eroamaan vuonna 1905. Venizéloksesta tuli Kreikan pääministeri vuonna 1910 ja kreetalaisten pitkään haluama énosis eli liitto Kreikan kanssa saavutettiin lopulta hänen johdollaan vuonna 1913.* 

Ensimmäisen maailmansodan aikana Venizélos kannatti Kreikan liittymistä sotaan ympärysvaltojen puolelle. Kuningas Konstantin puolestaan uskoi keskusvaltojen voittoon. Molemmille näkemyksille löytyi kannattajia kreikkalaisissa. Kuningas kuitenkin pakotti Venizélosin eroamaan pääministerin tehtävästä lokakuussa 1915.

Venizélos aloitti sosiaaliset uudistukset Kreikassa ja oli merkittävä henkilö maan modernisoinnissa. Lisäksi hänellä oli keskeinen rooli Pohjoisen Egean saarten ja maan pohjoisten osien (Makedonia, Epeiros) liittämisessä Kreikkaan. Venizélos oli myös diplomaatti.

 Muisto 
Chaniássa sijaitsee Elefthérios Venizéloksen kotimuseo. Myös hänen synnyinkotinsa Mourniésissa sekä päämajansa Thérisossa on museoitu. Venizélos on kuvattuna Kreikan 50 sentin kolikkoon, ja hänen mukaansa on nimetty Ateenan kansainvälinen lentoasema sekä hänen synnyinpaikkansa käsittävä Elefthérios Venizélosin kunnallisyksikkö, entinen kunta Kreetalla.

 Lähteet 

 Aiheesta muualla 

 Venizeloksen seitsemäs yritys, Suomen Kuvalehti, 16.03.1935, nro 11, s. 10, Kansalliskirjaston digitaaliset aineistot
Kirjailija ja toimittaja Emil Ludwigin Venizélos-elämäkerta 10-osaisena artikkelisarjana:
  Emil Ludwig : Venizelos. Kreikkalainen Odysseus I, Helsingin Sanomat, 31.03.1935, nro 87, s. 10, Kansalliskirjaston digitaaliset aineistot
 Emil Ludwig : Venizelos. Kreikkalainen Odysseus II, Helsingin Sanomat, 01.04.1935, nro 88, s. 4, Kansalliskirjaston digitaaliset aineistot
  Emil Ludwig : Venizelos. Kreikkalainen Odysseus III, Helsingin Sanomat, 03.04.1935, nro 90, s. 4, Kansalliskirjaston digitaaliset aineistot
  Emil Ludwig : Venizelos. Kreikkalainen Odysseus IV, Helsingin Sanomat, 04.04.1935, nro 91, s. 4, Kansalliskirjaston digitaaliset aineistot
  Emil Ludwig : Venizelos. Kreikkalainen Odysseus V, Helsingin Sanomat, 05.04.1935, nro 92, s. 4, Kansalliskirjaston digitaaliset aineistot
 Emil Ludwig : Venizelos. Kreikkalainen Odysseus VI, Helsingin Sanomat, 06.04.1935, nro 93, s. 4, Kansalliskirjaston digitaaliset aineistot
  Emil Ludwig : Venizelos. Kreikkalainen Odysseus VII, Helsingin Sanomat, 08.04.1935, nro 95, s. 4, Kansalliskirjaston digitaaliset aineistot
  Emil Ludwig : Venizelos. Kreikkalainen Odysseus VIII, Helsingin Sanomat, 09.04.1935, nro 96, s. 4, Kansalliskirjaston digitaaliset aineistot
  Emil Ludwig : Venizelos. Kreikkalainen Odysseus IX, Helsingin Sanomat, 10.04.1935, nro 97, s. 4, Kansalliskirjaston digitaaliset aineistot
  Emil Ludwig : Venizelos. Kreikkalainen Odysseus X, Helsingin Sanomat, 11.04.1935, nro 98, s. 4, Kansalliskirjaston digitaaliset aineistot

Luokka:Kreikan pääministerit
Luokka:Kreikan ulkoministerit
Luokka:Vuonna 1864 syntyneet
Luokka:Vuonna 1936 kuolleet